***Ənsə gəlişində doğuşun biomexanizmi***

Dölün doğuş yollarında etdiyi bükülmə, irəliləmə, bükülmə və açılma hərəkətləri ümumillikdə doğuş biomexanizmi adlanır.

Doğuşların 96%-i ənsə gəlişi ön görkəmdə baş verir. Bele halda başın ən aşağı hissədə yerləşən hissəsi ənsə nahiyyəsi olur. Ön ənsə gəlişində doğuşun biomexanizması 4 mərhələyə bölünür.

**1.Başın bükülməsi.** Doğuşun açılma dövründə dölün başı kiçik çanaq girəcəyinə sıxılmış olur. Başın oxa bənzər tikişi çanağın köndələn və ya çəp ölçülərinin birində yerləşir. Əgər oxa bənzər tikiş qasıq bitişməsilə oma burnuna nisbətdə eyni məsafədə yerləşirsə, bu sinklitik duruşdur. Əgər oma burnuna yaxın yerləşərsə, ön asınklitizm ( ön təpə gəlişi); əgər qasıq bitişməsinə yaxın yerləşərsə, arxa asinklitizm ( arxa təpə gəlişi) formalaşır.

Qovulma dövründə uşaqlıq və qarın əzələlərinin təzyiqi nəticəsində baş bükülür, dölün sinəsinə sıxılır, ənsə aşağı enir. Beləliklə kiçik əmgək irəliləyən başın ən aşağı nöqtəsinə çevrilir, aparıcı nöqtə adlanır. Dölün başı kiçik çanaq girəcəyində kiçik çəp ölçü ilə yerləşir.

**2.Başın daxili fırlanması.** Bu mərhələdə döl həm irəliləyir, həm də fırlanır- ənsə önə çevrilir, alın hissə və böyük əmgək omaya tərəf çevrilir. Beləliklə, başın oxabənzər tikişi çanağın çəp ölçüsünə, daha sonar isə düz ölçüsünə keçir.

Dölün daxili fırlanması çanaq dibində başa çatır. Fırlanma nəticəsində çiyinlərin köndələn ölşüsü çanağın çəp ölçüsünddən köndələn ölçüsünə keçir.

**3. Başın açılması.** Dölün başının fırlanması başa çatdıqdan sonra, dölün başının ənsəaltı çuxuru simfizin aşağı kənarına yaxınlaşır və ənsəaltı çuxur istinad nöqtəsini əmələ gətirir. Bu nöqtə ətrafında başın açılması baş verir, növbə ilə dölün təpə, alın, üz və çənəsi görünür.

**4. Gövdənin daxildə və başın xaricdə firlanması.** Dölün başı açıldlqdan sonra dölün çiyinləri fırlanma hərəkəti edərək köndələn ölçüdən çəp ölçüyə, sonra kiçik çanaq çıxacağında düz ölçüyə keçirlər. I mövqedə başın ənsə nahiyəsi ananın sol tərəfinə, II mövqedə isə sağ tərəfinə çevrilir. Simfizə yaxın olan ön çiyin ilə simfizin aşağı kənarlar asında istinad nöqtəsi əmələ gəlir. Ilk öncə arxa çiyin, arxa qol, sonra isə ön qol və dölün bütün bədəni doğulur.

1-2% hallarda arxa görkəmdə ənsə gəlişi müşahidə olunur. Bu zaman doğuş biomexanizması 5 mərhələdən ibarət olur:

1. Başın bükülməsi
2. Başın daxili fırlanması
3. Başın maksimal bükülməsi- alının tüklü hissəsinin sərhədi simfizin aşağı kənarına çatdiqda başın əlavə maksimal bükülməsi baş verir və ənsə ənsəaltı çuxura qədər doğulur.
4. Başın açılması
5. Gövdənin daxildə və başın xarıcdə fırlanması.